चिरैयाकोट थाना क्षेत्र के ताजोपुर स्थित मलुई नामक पोखरी में रविवार की सुबह दस बज सभासद अखिलेश पांडेय ने चादर में लिपटा शव उतराया हुआ देखा। खबर लगी तो ग्रामीणों की भीड़ मौके पर जुट गई। कुछ कुछ देर बाद मौके पर पहुंची पुलिस ने शव को पानी से बाहर निकलवाया। शव 45 वर्षीय किसी अधेड़ का था। शव काफी सड़ चुका था। दुर्गंध से लोगों का वहां खड़ा रहना मुश्किल हो रहा था। मृतक के शरीर पर सफेद कुर्ता, सफेद लुंगी, काली सदरी और पैरों में जूते थे। वहीं उसके कंधे पर टंगी झोली में आंबेडकर की कुछ किताबें मिली। पुलिस को पोखरी के किनारे एक छाता भी मिला। लेकिन कोई ऐसे चीज नहीं मिली जिससे मृतक की शिनाख्त हो सके। हालांकि पुलिस ने अपने स्तर से शिनाख्त के प्रयास कराए लेकिन कोई भी उसे पहचान नहीं सका। आखिर में पुलिस ने शव को पोस्टमार्टम के लिए भेज दिया।